**Damir Dilšatovitš Galin** (ven. Дамир Дильшатович Галин; s. 17. tammikuuta 1994 Almetjevsk, Venäjä) on venäläinen entinen jääkiekkopuolustaja. Hän pelasi suurimman osan urastaan Mestiksessä. Galin pelasi ison osan urastaan myös kotimaansa toiseksi korkeimmalla sarjatasolla VHL:ssä ja uransa ainoaksi jääneen pääsarjakauden 2020–2021 Valko-Venäjän Ekstraligan Dinamo-Maladetšnassa. Hän kuului myös Venäjän juniorimaajoukkuesiin ja edusti maataan mm. alle 18-vuotiaiden MM-kilpailuissa vuonna 2012.

Ura
---

### Seuraura

Galin on Neftjanik Almetjevskin kasvatti. Hän siirtyi juniorina sittemmin Bars Kazaniin ja Galin debytoi Venäjän nuorten sarja MHL:ssä kaudella 2010–2011. Ak Bars Kazan varasi hänet toisella kierroksella 48. pelaajana KHL:n varaustilaisuudessa 2011. Kaudeksi 2014–2015 Bars Kazan siirtyi Ak Barsin farmijoukkueeksi VHL:ään, jossa Galin debytoi ja pelasi tulokaskautensa aikana 25 runkosarjaottelua ilman tehopisteitä.

Marraskuussa 2016 Galin siirtyi loppukauden 2016–2017 kattavalla ja kuukauden mittaisen try-outin sisältävällä sopimuksella Mestiksen nousijajoukkue Iisalmen Peli-Karhujen riveihin. Hänet hankittiin ensisijaisesti paikkaamaan Otto Huttusen loukkaantumista. Joulukuussa Galin sai joukkueeseen loppukauden jatkosopimuksen. Hän jatkoi IPK:ssa myös kaudella 2017–2018, jolloin Galin voitti joukkueen sisäisen tehotilaston lukemalla +4, kuten myös pudotuspeleissä lukemalla +5.

Kaudeksi 2019–2020 Galin palasi kotimaahansa ja siirtyi vuoden mittaisella sopimuksella VHL-joukkue Toros Neftekamskiin. Joulukuussa 2020 hän siirtyi try-outille Valko-Venäjän Ekstraligan Dinamo-Maladetšnaan oltuaan ilman sopimusta alkukauden 2020–2021. Noin viikkoa myöhemmin Galin sai seuraan loppukauden kattavan jatkosopimuksen. Hän pelasi Dinamossa seitsemän ottelua ilman tehopisteitä, kunnes tammikuun 2021 lopulla Galinin sopimus purettiin terveydellisistä syistä, eikä hän pelannut loppukaudella enää missään.

Galin palasi kaudeksi 2021–2022 Mestikseen ja siirtyi vuoden mittaisella sopimuksella Heinolan Peliittoihin. Helmikuussa 2022 hän kuitenkin siirtyi kevääseen 2023 ulottuvalla ja yhden optiovuoden sisältävällä sopimuksella Suomi-sarjajoukkue JHT Kalajoen riveihin. Joukkue eteni finaaleihin, mutta mestaruuden vei kuitenkin D-Kiekko otteluvoitoin 2–0. Galin lopetti kauden jälkeen pelaajauransa.

### Maajoukkueura

Galin pelasi alle 18-vuotiaiden MM-kilpailuissa vuonna 2012. Hän pelasi myös alle 18-vuotiaiden Ivan Hlinkan muistoturnaksessa vuonna 2011, jolloin Galin voitti pronssia. Hän edusti myös Venäjän alle 17-vuotiaiden maajoukkuetta Euroopan nuorten olympiafestivaaleilla vuonna 2011, jolloin Galin voitti hopeaa. Hän pelasi myös alle 19-vuotiaiden World Junior A Challengessa vuonna 2011.

Pelityyli
---------

Peliittojen päävalmentaja Hannes Hyvösen mukaan Galin on iso ja fyysinen puolustava puolustaja, joka pitää maalinedustan puhtaana ja tekee kaikkensa joukkueen eteen. Hyvösen mukaan hän on myös joukkueelleen erittäin tärkeä alivoimapelaaja.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | Bars Kazan | MHL | 3 | 0 | 0 | 0 | 4 | 2 | 0 | 0 | 0 | 0 |
| 2011–2012 | Bars Kazan | MHL | 41 | 2 | 4 | 6 | 24 | 4 | 0 | 2 | 2 | 0 | U18 | 6 | 0 | 0 | 0 | 0 |
| 2012–2013 | Bars Kazan | MHL | 53 | 3 | 12 | 15 | 22 | 4 | 0 | 0 | 0 | 2 |
|  | Irbis Kazan | MHL B | 7 | 1 | 3 | 4 | 0 | – | – | – | – | – |
| 2013–2014 | Bars Kazan | MHL | 54 | 4 | 10 | 14 | 12 | 11 | 1 | 0 | 1 | 2 |
| 2014–2015 | Bars Kazan | VHL | 25 | 0 | 0 | 0 | 6 | – | – | – | – | – |
|  | Irbis Kazan | MHL | 8 | 1 | 0 | 1 | 6 | – | – | – | – | – |
| 2015–2016 | Bars Kazan | VHL | 48 | 1 | 2 | 3 | 25 | – | – | – | – | – |
| 2016–2017 | IPK | Mestis | 33 | 2 | 0 | 2 | 26 | – | – | – | – | – |
| 2017–2018 | IPK | Mestis | 49 | 2 | 8 | 10 | 34 | 6 | 1 | 2 | 3 | 31 |
| 2018–2019 | IPK | Mestis | 49 | 5 | 9 | 14 | 76 | – | – | – | – | – |
| 2019–2020 | Toros Neftekamsk | VHL | 28 | 1 | 4 | 5 | 14 | 7 | 1 | 0 | 1 | 2 |
| 2020–2021 | Dinamo-Maladetšna | BXL | 7 | 0 | 0 | 0 | 2 | – | – | – | – | – |
| 2021–2022 | Peliitat | Mestis | 29 | 0 | 0 | 0 | 37 | – | – | – | – | – |
|  | JHT | Suomi-sarja | 1 | 0 | 0 | 0 | 0 | 3 | 0 | 2 | 2 | 0 |
| 4 kautta | yhteensä | Mestis | 160 | 7 | 19 | 26 | 173 | 6 | 1 | 2 | 3 | 31 |
| 3 kautta | yhteensä | VHL | 101 | 2 | 6 | 8 | 45 | 7 | 1 | 0 | 1 | 2 |
| 1 kausi | yhteensä | BXL | 7 | 0 | 0 | 0 | 2 | – | – | – | – | – |

Lähteet
-------

* Damir Galin The Internet Hockey Databasessa (englanniksi)
* Damir Galin Eurohockey-sivustolla (englanniksi)
* Damir Galin *Elite Prospects*. Everysport Media Group AB.  (englanniksi)

### Viitteet

1. ↑  Галин Дамир Дильшатович *fhr.ru*. ФЕДЕРАЦИЯ ХОККЕЯ РОССИИ.  Arkistoitu 4.11.2016. Viitattu 3.11.2016. (venäjäksi)
2. 1 2 3 4 5  Damir Galin *Elite Prospects*. Everysport Media Group AB.  (englanniksi)
3. ↑  IPK vahvistuu kookkaalla venäläispuolustajalla *Jatkoaika.com*.  3.11.2016. Jatkoaika r.y. Viitattu 3.11.2016.
4. ↑  Galin jatkaa loppukauden - Kokkola lainalle viikoksi *ipk.fi*.  13.12.2016. IPK Hockey Oy. Viitattu 3.11.2016.
5. ↑  Elite Prospects - IPK *eliteprospects.com*. Everysport Media Group AB. Viitattu 17.6.2019. (englanniksi)
6. ↑  Karhukopla ry FanClub *facebook.com*.  18.7.2019. Karhukopla ry FanClub. Viitattu 25.8.2019.
7. ↑  Хоккеист на просмотре *hcmolodechno.hockey.by*.  16.12.2020. "Хоккейный клуб "Молодечно-2018". Viitattu 3.8.2021. (venäjäksi)
8. ↑  Изменения в составе *hcmolodechno.hockey.by*.  23.12.2020. "Хоккейный клуб "Молодечно-2018". Viitattu 3.8.2021. (venäjäksi)
9. ↑  Изменения в составе *hcmolodechno.hockey.by*.  31.1.2021. "Хоккейный клуб "Молодечно-2018". Viitattu 3.8.2021. (venäjäksi)
10. 1 2  Peliitat kiinnitti puolustukseensa järkälemäisen kivijalan − Damir Galin palaa Mestis-kaukaloihin *Jatkoaika.com*.  23.7.2021. Jatkoaika r.y. Viitattu 3.8.2021.
11. ↑  KAZANIN KARHU SAAPUU KALAJOELLE *facebook.com*.  7.2.2022. JHT Kalajoki Ry. Viitattu 7.2.2022.